Schjöthi seletused tolle aja normannide väljarända­mise ja röövpoliitika põhjustest maksavad täiel määral sak­side kohta, keda häda ja produktiivse töö  oskamatus sun­disid maalt välja kolima ning mõõga abil kord Inglismaal, kord Balti rännul eluvõimalusi looma. Imperialistlikus poliitikas ei ole mõõduandvad mitte kodanlised "voorused", vaid võim, intensiivne himu elumaitsmiseks, elutung, mis end hoolimata maksma suudab panna: head tagajärjed poliitikas õigustavad abinõusid, mis saavad ajutiselt voorus­teks - ja endised allajäänud tõsised kodanlised voorused muutuvad pahedeks, nagu nende jumalad muudetakse paha­rettideks, s. t. võidetud rahva jumaluse mõiste  saab pahe esindajaks.